CELEX: C2004/228/51
Language: fi
Date: 2004-09-11 00:00:00
Title: Asia C-280/04: Vestre Landsretin 25.6.2004 tekemällään päätöksellä esittämä ennakkoratkaisupyyntö asiassa Jyske Finans A/S vastaan Skatteministeriet

11.9.2004   
            
            
               FI
            
            
               Euroopan unionin virallinen lehti
            
            
               C 228/25
            
         Vestre Landsretin 25.6.2004 tekemällään päätöksellä esittämä ennakkoratkaisupyyntö asiassa Jyske Finans A/S vastaan Skatteministeriet
   (Asia C-280/04)
   (2004/C 228/51)
   Vestre Landsret on pyytänyt 25.6.2004 tekemällään päätöksellä, joka on saapunut yhteisöjen tuomioistuimeen 29.6.2004, Euroopan yhteisöjen tuomioistuimelta ennakkoratkaisua asiassa Jyske Finans A/S vastaan Skatteministeriet seuraaviin kysymyksiin:
   
               1.
            
            
               Onko kuudennen arvonlisäverodirektiivin (77/388/ETY) (1) 13 artiklan B kohdan c alakohtaa yhdessä kyseisen direktiivin 2 artiklan 1 kohdan ja 11 artiklan A kohdan 1 alakohdan a alakohdan kanssa tulkittava siten, että kyseiset säännökset estävät jäsenvaltiota pitämästä voimassa jäsenvaltion arvonlisäverolain mukaisen oikeustilan, jonka mukaan verovelvollinen henkilö, jonka hallussa on laajamittaisesti ollut elinkeinon harjoittamiseen liittyvänä omaisuutena investointitavaroita, on — erotuksena käytettyjen autojen kauppiaista ja muista elinkeinonharjoittajista, jotka myyvät käytettyjä autoja — velvollinen suorittamaan arvonlisäveroa näiden investointitavaroiden myynnistä, vaikka ne on ostettu verovelvollisilta henkilöiltä, jotka eivät ole ilmoittaneet veroa tavaroiden hinnoissa, mistä johtuen kyseinen henkilö ei ole voinut vähentää arvonlisäveroa tavaroita hankittaessa?
            
         
               2.
            
            
               Onko kuudennen arvonlisäverodirektiivin 26 a artiklan A kohdan e alakohtaa tulkittava siten, että käsitteellä ”verovelvollinen jälleenmyyjä” viitataan ainoastaan henkilöihin, joiden pääasiallisena elinkeinona on käytettyjen tavaroiden ostaminen ja myyminen, kun kyseiset käytetyt tavarat ostetaan ainoastaan tai ensisijaisesti niiden jälleenmyyntiin liittyvässä voitonhankkimistarkoituksessa, vai viitataanko käsitteellä myös henkilöihin, jotka tavallisesti myyvät kyseiset tavarat edellä kuvailluissa olosuhteissa vuokraamisen jälkeen osana taloudellisen leasingtoimintansa kokonaisuutta?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annettu kuudes neuvoston direktiivi 77/388/ETY (EYVL L 145, s. 1 ja oikaisu EYVL L 149, s. 26).